Nordjyllands Politi modtog kl. 20.48 en melding om mistænkelig adfærd ved et firma på Hobrovej i Hadsund. Det viste sig, at tre polske mænd var i gang med at stjæle diesel fra en parkeret gravemaskine. En søgning med hunde ledte hen til mændene, der blev anholdt. Det fortæller vagtchef Karsten Højrup Kristensen ved Nordjyllands Politi. De tre mænd overnattede i arresten og skal afhøres til middag.

Referat:
Tre polske mænd blev søndag aften anholdt for at stjæle diesel ved et firma i Hadsund.